open-index/open-wikipedia-markdown huggingface dataset:
Кревет

мини|десно|260п|Кревет
**Кревет** (), **постела** или **легло** – дел од мебелот што служи за спиење. Облиците и големините на креветите се многу различни.

Првобитните кревети биле само куп слама или некој друг природен материјал. Битна промена била изработката на цврсти конструкции кои биле издигнати над земја, со што се постигнала поголема заштита од прашина и инсекти. Според видот материјал од кој е изработена конструкцијата, креветите може да бидат: дрвени, метални и дрвено-метални.

## Видови кревети
мини|десно|260п|Кревети на кат во детска соба
[мини|десно|260п|[Креветче за мали деца]]

* Полски кревет — кревет на расклапање за кампирање или за војници за теренски услови
* Француско легло — кревет со поголеми димензии за две лица (друг назив **брачен кревет**)
* Креветче — мал кревет за деца обично со ограда
* Кревет на кат — два кревета еден над друг обично за деца
* Војнички кревет — кревет со метална конструкција
* Хотелско легло — обичен кревет од дрво со душек

## Креветот како тема во уметноста и во популарната култура
* „Креветски пештери“ (англиски: *Bed Caves') — песна на англиската рок-музичарка [[Дениел Дакс]] (*Danielle Dax*)“ од 1983 година.
* „Да одиме в кревет“ ([[англиски]]: *Let's Go To Bed*) — песна на британската [[Рок-музика|рок]]-група [[Кјур]] (*The Cure*).
* „Кревет во аголот“ (англиски: *Bed In The Corner*) - песна на британската рок-група [[Кокни ребелс]] (*Cockney Rebels*) од 1974 година.
* „Креветот е преголем без тебе“ (англиски: *The Bed's Too Big Without You*) — песна на британската рок-група [[Полис]] (*The Police*) од 1979 година.
* „Кревет“ (англиски: *The Bed*) — песна на американскиот рок-музичар [[Лу Рид]] од 1973 година.
* „Безобразен кревет“ — песна на македонската група [[Фолтин]] од 2012 година.
* „Крал на каучот“ — песна на Фолтин од 2012 година.
* „Ела си в кревет“ — песна на Фолтин од 2015 година.
* „Кревет од клинци“ (англиски: *Bed Of Nails*) — песна на американската рок-група [[Хускер Ду]] (*Hüsker Dü'') од 1987 година.

## Поврзано
* Кауч
* Софа
* Вреќа за спиење
* Постелнина

## Наводи

## Надворешни врски

## Наводи

Категорија:Куќа
Категорија:Мебел
Категорија:Турцизми
Клуб 27

мини|Курт Кобејн, 1992 година.
**Клуб 27** — израз кој се користи за музичари, глумци и артисти кои починале во 27та година од нивниот живот. Во Клубот 27 први се вброиле Брајан Џонс, Џими Хендрикс, Џенис Џоплин и Џим Морисон кои починале на 27 години во период од две години. Исто така во клубот се вбројува и Курт Кобејн. Неговата сестра тврдела дека Кобејн уште како дете сакал да биде член на овој клуб.

Категорија:Поп култура
Категорија:Нумерологија
Сламеница

[мини|Типична сламеница на островот [Риген, Германија.]]

**Сламеница** – куќа или колиба покриена со слама. Покрај со слама, во одредени делови на светот се користат и други суви растенија како што се трската и палмините лисја. Сламата се поставува така што го штити внатрешниот дел од покривот од вода. Голем дел од внатрешните слоеви слама останува сум и густо пакуван, па фатениот воздух делува како изолатор. 

Ова е многу стар вид на покрив и се користи во и тропските и во умерените клими. Во земјите во развој сè уште се користи заради ниската цена на локалната вегетација. Во развиените земји, изборот на ваков покрив е на богатите кои сакаат рустикален или поеколошки покрив за нивниот дом.

## Сламеници во Македонија
Во Македонија сè до крајот на XIX век куќите биле покривани со сламаЗамената на сламените покриви била најголема после 1903 година кога многу села биле запалени

## Наводи

## Надворешни врски

Категорија:Архитектура
Категорија:Куќи
Бистричка Река

**Бистричка Река** — може да се однесува на следниве реки:

;Босна и Херцеговина
* Бистричка Река (Босна) — притока на реката Босна

;Македонија
* Бистричка Река (Бабуна) — притока на реката Бабуна
* Бистричка Река (Црна Река) — притока на реката Црна
Бистричка Река (Бабуна)

**Бистричка Река** — река во Македонија, сместена на планината Јакупица. Тече низ селото Бистрица, пред да се влие во реката Бабуна.

## Галерија


Податотека:Бистричка Река 2.jpg|Поглед на реката над селото
Податотека:Бистричка Река.jpg|Поглед на реката над селото
Податотека:Мост на Бистричка Река.jpg|Мовче на реката
Податотека:Поток низ селото Бистрица.jpg|Реката во селото


## Поврзано
* Бистрица
* Јакупица
* Бабуна

## Наводи

## Надворешни врски

Категорија:Бистрица (Велешко)
Категорија:Реки во Македонија
Црква „Св. Ѓорѓи“ - Бистрица (Велешко)

**Свети Ѓорѓи** — гробишна селска црква во азотското село Бистрица, Македонија.

## Местоположба

Црквата се наоѓа под селото, на патот кога се доаѓа од соседното село Богомила, вкопана во земја, а околу нејзе се наоѓаат селските гробишта.

## Историја

Според стилско-ликовните одлики на сочуваниот фрескоживопис, црквата потекнува од  век.

Според истражувачот Јован Трифуноски, оваа црква е најстара во Бистрица.

## Архитектура

Црквата е мала еднокорабна градба со неправилна полукружна апсида на исток. Градена е од кршен камен и покриена со едноставен двосливен покрив. На западната страна, црквата има затворен трем. Црквата имала полуобличест свод, кој во поново време е заменет со рамна таваница, што може да се заклучи од неприродното преполовување на сликаните композиции во внатрешноста.

### Фрескоживопис

Согласно напишаната година (1697 г.) на икона на Свети Никола во црквата, се претпоставува дека во тој период е насликана и целата црква.

Живописот во внатрешноста на црквата е препокриен со вар, а од она што е сочувано може да се идентификуваат следниве сцени: во конхата на апсидата е насликана Богородица Ширшаја со допојасна претстава на малечкиот Христос во медалјон насликан на нејзините гради. Во долната зона, како дел од Службата на архијереите насликани се претставите на двајца архијереи со отворени свитоци во рацете од кои оној од јужната страна е Јован Златоуст. Јужно од конхата на апсидата е насликана Богородица застаната пред архитектонска градба, како дел од композицијата на Благовештението. Под нејзината фигура, сочуван е портрет на непознат архијереј. На јужниот ѕид е сочуван детаљ од капењето на малечкиот Христос, како дел од композицијата Раѓањето Христово. На западната страна е сочуван дел од композицијата Успението на Богородица. Богородица е легната на посмртна постела, а ја придружуваат двајца светители и еден ангел.


Податотека:Saint George Church in Bistrica, Dormition of Mary Fresco.jpg|Фреска од Богородица во црквата


### Иконостас

Според анализата на сочуваната резба, царските двери може да потекнуваат од крајот на  или почетокот на  век. Кога би ја прифатиле годината запишана на иконата на Свети Никола дека е сепак 1697 година, што според некои автори е поприфатливо, тогаш и хронологијата на дверите би ја уточниле според овој податок.

## Галерија


Податотека:Црквата „Св. Ѓорѓија“ во селото Бистрица (1).jpg|Влезот во црквата
Податотека:Црквата „Св. Ѓорѓија“ во селото Бистрица (3).jpg|Поглед на црквата
Податотека:Црквата „Св. Ѓорѓија“ во селото Бистрица (4).jpg|Селските гробишта


## Поврзано
* Велешко архијерејско намесништво
* Богомилска парохија
* Бистрица

## Наводи

## Надворешни врски

Бистрица
Пол ван Дајк

**'


**Матијас Пол** (), подобро познат на неговата сцена со името **Пол ван Дајк*'(; роден на 16 декември 1971 година во [[Ајзенхитенштат]], [[Германска Демократска Република|Источна Германија]]) е [[Германија|германски]] [[диџеј]], [[продуцент]] и [[музичар]]. Тој е еден од првите вистински супер ѕвезди диџеи, Ван Дајк бил првиот изведувач кој ја примил Греми наградата за номинација во новододадената категоријата на Најдобар денс/електронски албум ослободување *Рефлексии во 2003 година*. Тој бил прогласен за Светски број еден ДИЏЕЈ во 2005 и 2006 година, нешто само што неколку диџеи некогаш го имале постигнато. Исто така тој бил првиот диџеј, именуван за број еден од страна на *Mixmag'' во 2005 година. Од 2008 година, неговите албуми биле продадени во преку 3 милиони примероци во светот. Пол Ван Дајк многупати има настапено и во Македонија, за последен пат на „Д фестивалот“ во Дојран во 2018 година.

## Наводи

Категорија:Родени во 1971 година
Категорија:Живи луѓе
Категорија:Луѓе од Ајзенхитенштат
Клан Исток

**Клан Исток** е македонска хип-хоп група, формирана во 2000 година. 
мини|Фотографија од Клан Исток, направена во Арена Рекордс (Скопје) во 2018 година

## Членови
Членовите на групата кој го издаде првиот албум го објави во 2005 година под насловот „Првиот удар“ се: Профо (Славчо Ковилоски), Човекот Х (Стојан Каевски), Братот Алек

(Александар Ковилоски), Деко (Дејан Методијески) и Маријачи.

## Првиот удар
Албумот беше објавен во 2005 година. Од овој албум произлегоа сингловите: „Рапери во криза“, „Од Скопје до Софија“, „Пријател“ и „Кој е кој“. Описот на албумот од медиумите беше оквалификуван како: „Првиот удар на хип-хоп кулурата“.

## Отворена сезона
По неколкугодишна пауза, во која членовите на групата објавија свои соло албуми, во 2013 година Кланот Исток го издаде вториот албум „Отворена сезона“. На албумот работеа Братот Алек, Деко, Човекот Х и Профо, заедно со продуцентот Мац А.Д.

## Активности на групата
Во својата биографија, Кланот Исток ги има впишано неколкуте гостувања во Србија и Бугарија, како и повеќе настапи во Македонија (МКЦ, Б2, Кастро).

Групата има настапувано како предгрупа на членот на легендарните Wu Tang Clan – RZA, била предгрупа на познатиот американски рапeр Jeru The Damaja, учесник на Балканскиот хип-хоп фестивал. Таа е една од ретките групи на почетокот на новиот милениум кои снимале спот на филмска лента.

Како членови на Клан Исток, Профо и Братот Алек имале повеќе активности за збогатување на македонската урбана култура со одржување на предавања за хип-хоп и урбаната култура ширум државата во Скопје (Филозофски факултет, American Corner-Скопје, Точка, гимназиите „Јосип Броз“ и „Орце Николов“), Битола, Струга и на други места.

## Лирики
Главна тема во нивните песни се хардкор рап актови и социјалниот активизам, иако не се изоставени и други теми. Групата често повикуваше на промена на македонскиот политички систем, опишувајќи го како кревок, кршлив, лажен и корумпиран. Покрај песните кои во себе имаа социјална нитка, во некои песни интерес на членовите на групата се и забавите и друштвениот живот.

## Наводи


Категорија:Македонски хип-хоп групи
Првиот удар

**Првиот удар** е првиот албум на македонската хип-хоп група Клан Исток, објавен во 2005 година, во издание на Arena Records од Скопје.

## Содржина на албумот
Членовите на групата кој го издаде првиот албум го објави во 2005 година под насловот „Првиот удар“ се: Профо (Славчо Ковилоски), Човекот Х (Стојан Каевски), Братот Алек (Александар Ковилоски), Деко (Дејан Методијески) и Маријачи. Албумот содржи 18 траки, на кои покрај членовите на групата, како гости се јавуваат: ПУКА Козметика, Бобо, Lorenss, Phap, Evening Star и Единствена опција. Од овој албум произлегоа сингловите: „Рапери во криза“, „Од Скопје до Софија“, „Пријател“ и „Кој е кој“.

Во времето кога групата со своите активности се наметна на македонската хип-хоп сцена, од медиумите го доби епитетот: „Чувари на чистиот рап звук“.

## Песни
1. Интро

2. Bad Boy – featuring: Phap & Evening Star

3. Рапери во криза (Fat Flow Remix) – featuring: Пука Козметика

4. Bounce to this – featuring: Lorenss

5. Цело море – featuring: Пука Козметика, Димна Завеса

6. Сега застани

7. Песна од Душа – featuring: Пука Козметика

8. Кој ти го чува грбот – featuring: D Flow, Oggy Dogg

9. Што ќе правиш

10. Стари Спомени

11. Лудиот Стил

12. Дојди

13. Империја

14. Доле пиштолите – featuring: Единствена Опција

15. Преродба

16. Пријател

17. Од Скопје до Софија – featuring: Бобо

18. Outro

## Следен албум
Вториот албум на Клан Исток е објавен во 2013 година, и го носи името: „Отворена сезона“.

## Наводи

Категорија:Македонски хип-хоп
Сложувалка (документарен филм)

**Сложувалка (The Puzzle)** — македонски документарен филм во режија на Александар Ковилоски, кој се однесува на појавата и развојот на македонскиот хип-хоп. Филмот е направен во реализација на екипата на Хип Хоп Македонија и Урбан Институт-Скопје. Во процесот на подготвување на докуменатецот активно учество зедоа и: Ѓоре Милевски и Небојша Милосављевиќ. Времетраењето на филмот е 39 минути.

## Содржина
Премиерата на документарниот филм Сложувалка (The Puzzle) се случи на 16 ноември (понеделник) во Кино Фросина – МКЦ, на скопскиот филмски фестивал Cinedays. Филмот не е класичен хип-хоп документарец, туку е колаж од гледишта, искуства и идеи на поединци од македонската хип-хоп сцена, вклучувајќи интервјуа со скоро сите позначајни артисти и групи од почетокот на макрап сцената до денес. Филмот не ја документира историјата на македонскиот хип-хоп, туку на експериментален начин поттикнува прашања и отвора дискусија за сегашноста на оваа култура, споредувајќи ја со сложувалките, кај кои доаѓањето до финалната слика е процес на трпеливост, интелигенција и креативност. На филмот е работено две години, а се работи за 39-минутен колаж од размислувања на голем број хип-хоп артисти кои оставиле белег на македонската андерграунд-сцена.

Според оцената на некои медиуми: „'Сложувалка: изгубените делови' не е правен во стилот на 'видете колку е све ова кул', туку од гледна точка на веќе созреани луѓе, кои знаат да направат дистанца меѓу личните љубови и она што го истражуваат“. Исто така, забележано е дека филмот е: „Одлично прифатен од македонската хип-хоп генерација“.

## Учесници во документарниот филм
Ицко и VG (Чиста Околина), DJ Гоце (САФ), Против Сите и Green Out (Легијата), Профо и Човекот Екс (Клан Исток), Тигаз (ДНС), ПУКА Козметика, Хром (графити), Тец (Most Wanted/Ошав Прод.), Токсикологија (Токсиколози), Зад Аголот, Тони Зен, Слаткаристика, Авторизација, Дивизија, Титан, Стрес, Огнен beatbox. Името на филмот доаѓа од идејата дека спојувањето на нивните размислувања во една идеја е процес сличен на сложувањето на коцките кај сложувалките, со цел на крајот да се дојде до бараниот резултат.

## Фестивали
Филмот е прикажан на неколку филмски фестивали, меѓу кои: Cinedays во Скопје, „Браќа Манаки“ во Битола, уметничкиот филмски IOF фестивал во Бангладеш, „Dok’ n’ Ritam“ во Белград, Србија и на други места. Документарецот беше прикажан и во кино „Милениум“ во Скопје, при што на самиот влез можеше да се набави и DVD издание, титлувано на англиски јазик.

## Награди
2015 - Македонски Алтернативни Награди (МАН) - награда за најдобар македонски документарен филм.

2016 - Музички фестивал „Dok’ n’ Ritam“ - специјална награда за уметничка искреност.

## Наводи

Категорија:Македонски хип-хоп
Категорија:Македонски документарни филмови
Категорија:Филмски фестивали во Македонија
Филмови
Џон Изнер

**Џон Роберт Изнер** (роден 26 април 1985 година) е американски професионален тенисер кој во моментот е рангиран на 8-то место во машка конкуренција од страна на Асоцијацијата на Тениски Професионалци (АТП). Се смета за еден од најдобрите опслужувачи на АТП светската турнеја, Изнер постигнал во својата кариера висок пласман во синглови како број 8 во јули 2018 година, врз основа на неговата прва Мастерс 1000 титула на Мајами Опен 2018 година и полуфинале на Вимблдон 2018. Тој моментално спаѓа меѓу третите најголеми асери во историјата на АТП, кои сервирале повеќе од 10.000 асови. на Вимболдон 2010 година, тој го одиграл најдолгиот професионални тениски натпревар во историјата, победувајќи го Николас Махут за вкупно 11 часа и 5 минути игра во текот на три дена.

## Наводи

Категорија:Родени во 1985 година
Категорија:Живи луѓе
Категорија:Американски тенисери
Црква „Св. Ѓорѓи“ - Бистрица

**Црква „Св. Ѓорѓи“ - Бистрица** може да се однесува на следниве две цркви во Македонија:

* Црква „Св. Ѓорѓи“ — црква во селото Бистрица, Велешко
* Црква „Св. Ѓорѓи“ — црква во селото Бистрица, Битолско
Модул на растегливост

**Модул на растегливост** или **модул на еластичност** (E) — физичка величина која ја изразува способноста на еден материјал да се противи на растегање кога е под напрегање. Се определува како наклонот на кривата на истегање на предметот во подрачјето на растегливо изобличување: Покрутите материјали имаат повисок модул на растегливост.

## Видови модули на растегливост
Постојат повеќе видови модули на растегливост, зависно од тоа како ќе се изразат напрегањето и истегањето, вклучувајќи ги насоките. Трите главни модули се:

# Јангов модул (E) — ја опишува напрежната растегливост или склоноста на еден предмет да се изобличи по дадена оска кога по таа оска ќе се применат спротивни сили; се определува како соодносот меѓу напрегањето и истегањето. Честопати се нарекува само *модул на растегливост*.
# модул на смолкнување или *модул на крутост* (G или \mu \,) — ја опишува склоноста на еден предмет да се смолкне (изобличување при постојана зафатнина) кога ќе се применат спротивни сили; се определува како смолкнителното напрегање врз смолкнителното истегање. Овој модел е дел од изводот за вискозност.
# модул на збивање (K) — ја опшува зафатнинската растегливост, или пак склоноста на еден предмет да се изобличи во сите насоки при рамномерно напрегање; се определува како зафатнинското напрегање врз зафатнинското напрегање, и е спротивно од збивливоста. Овој модул претставува проширување на Јанговиот модул во три димензии.

Три други модули на растегливост се Поасоновиот сооднос, првиот Ламеов параметар и надолжниот модул.

Еднородните и изотропни материјали (слични во сите насоки) се цврсти, и нивните линерални растегливи својства можат наполно да се опишат со било кои два модули на растегливост. Сите други модули можат да се пресметаат поаѓајќи од овој пар, според табелата долу.

Невискозните течности се посебен случај по тоа што не трпат смолкнувачко напрегнување, и нивниот модул на смолкнување секогаш е нула. Со тоа и Јанговиот модул за нив ќе биде нула.

## Поврзано
* Јангов модул
* Модул на збивање
* Модул на смолкнување
* Крутост
* Затезна цврстина
* Граница на развлекување
* Хуков закон

## Наводи

*

*

Категорија:Растегливост
Категорија:Изобличување
Категорија:Физички величини
Стрниште

[мини|десно|250п|Овци на стрниште кај с.&nbsp;[Сопиште, Скопско.]]
**Стрниште** — ожнеано поле, нива или земјоделска површина каде што останале само сламките. Постојат два вида на остатоци од земјоделски култури на нивите односно на стрништата по жетвата. Остатоци на полето стрниште се материјали што се оставаат на полињата и земјоделските обработени површини или овоштарници откако ќе се соберат зрелите посеви и плодови од земјоделските култури. Овие остатоци вклучуваат стебленца и слама (стебла), лисја и семиња. Остатокот може да се ора директно во земјата или прво да се запали. Палењето на стрништа кое е раширено ширум светот е честа причина и за пожари. Доброто управување со остатоци од теренот може да ја зголеми ефикасноста на наводнувањето и контролата на ерозијата. Обработливите остатоци се материјали оставени на стрништата откако културата е обработена во корисна суровина. Овие остатоци вклучуваат лушпи, семиња и корени. Тие можат да се користат како животинска добиточна храна и додаток за збогатување на плодноста на почвата како ѓубрива и во производството.

## Галерија


File:Стрниште 03.jpg|Стрниште на ожнеано житно поле во Скопско, Македонија
File:Стрниште 04.jpg|Стрниште на ожнеано житно поле во Скопско, Македонија
File:Стрниште 05.jpg|Стрниште на ожнеано житно поле во Скопско, Македонија
File:Стрниште 07.jpg|Стрниште на ожнеано житно поле во Скопско, Македонија
File:Стрниште 06.jpg|Отатоци од сламки на стрниште во Скопско, Македонија
File:Стрниште 08.jpg|Отатоци од сламки на стрниште во Скопско, Македонија
File:Стрниште 04.jpg|Стрниште на ожнеано житно поле во Скопско, Македонија
File:Стрниште 01.jpg|Преорано стрниште во Скопско, Македонија
File:Стрниште 02.jpg|Преорано стрниште во Скопско, Македонија



Категорија:Земјоделство
Категорија:Биоразградливи материјали
Категорија:Енергетски култури
Модул на збивливост

мини|десно|300п|Приказ на рамномерно збивливост.

**Модул на збивливост** (K или B) — физичка величина која ја изразува способноста на еден материјал да се противи на збивање. Се одредува како соодносот меѓу инфинитезималното зголемување на притисокот и последичното *релативно* зголемување на зафатнината.. 
Постојат други модули кои го изразуваат поведението на материјалот (изобличувањето) при други видови напрегање: модулот на смолкнување го опишува поведението при смолкнување, а Јанговиот модул го опишува поведението при линеарно напрегање. За течностите важи само модулот на збивливост. Кај сложените анизотропни цврсти материјали како дрвото и хартијата, овие модули не даваат доволно сознанија за да се опише нивното поведение, па затоа кај нив наполно се применува воопштениот Хуков закон.

## Одредба
Овој модул (K>0) може формално да се претстави со равенката

:K=-V\frac{dP}{dV}

каде P е притисокот, V е зафатнината, а dP/dV е изводот на притисокот во однос на зафатнината. Земајќи единица маса,

:K=\rho \frac{dP}{d\rho}

каде *ρ* е густината, а d*P*/d*ρ* е изводот на притисокот во однос на густината (т.е. степенот на промена на притисокот во дадена зафатнина). Збивливоста на супстанцијата е обратна на модулот.

## Термодинамички однос
Во потесна смисла, модулот на збивање е термодинамичка величина, и тука мора да се укаже температурната промена при збивањето: може да биде постојана-температура (изотермално K_T), постојана-ентропија (изентроп K_S) и други варијанти. Ова разграничување особено важи за гасовите.

Кај идеален гас, изентропскиот модул на збивање K_S се добива со

:
K_S=\gamma\, p


а изотермалниот модул на збивливост K_T е даден со

: K_T = p 

каде 
:*&gamma;* е адиабатскиот показател
:*p* е притисокот.

Кога гасот не е идеален, овие равенки даваат само приближна вредност на модулот. Кај течностите, модулот на збивливост *K* и густината *ρ* ја одредуваат брзината на звукот *c* (притисочни бранови), според Њутм-Лапласовата формула
:c=\sqrt{\frac{K}{\rho}}.

Кога имаме цврсто тело, K_S и K_T имаат мошне слични вредности.
Цврстите тела можат да издржат и надолжен бран: брановата брзина кај ваквите материјали се добива со примена на уште еден модул на растегливост, како на пр. оној на смолкнување.

## Мерење
Модулот на збивливост може да се измери преку скршнувањето при даден притисок.
Ова е својство на течност кое ја покажува нејзината способност да си ја промени зафатнината под притисок.

## Некои вредности

мини|десно|300п|Влијанија за извесни придодадени составници врз модулот на збивливост на извесно основно стакло.

Материјал со модул на збивливост од 35&nbsp;GPa губи еден отсто од зафатнината кога ќе претрпи надворешен притисок од 0,35&nbsp;GPa ~3.500 бари.

## Поврзано
* Збивливост

## Наводи

## Литература
*

Категорија:Растегливост
Категорија:Изобличување
Категорија:Физички величини
Скопско темно

**СКОПСКО Темно** се произведува по оригинален рецепт на пивските мајстори во Пивара Скопје. Тоа претставува совршен микс на квалитетни природни состојки: темен јачменов слад, хмељ, квасец и вода; најсовремена технологија и големо искуство, знаење, љубов и страст кон пивото.

Покрај темната махагони боја, која произлегува од двојно печениот јачменов слад, новата бренд екстензија на СКОПСКО поседува и други уникатни одлики, како што е богатата и цврста пена која овозможува задржување на неговата свежина и богат вкус со заокружен благо горчлив финиш, со што потсетува на најпознатите баварски пива, без притоа да загуби од својата автентичност.

СКОПСКО Темно е единственото темно пиво произведено во Македонија кое се лансираше во 2014 година. И оваа бренд екстензија на СКОПСКО ги постави стандардите за развојот на овој сегмент на домашниот пазар.

## Наводи


Категорија:Македонски пива
Борис Атков

**Борис Томов Атков** (Скопје, 6 декември 1904 - Скопје, 7 септември 1989) — македонски борец, учесник во Шпанската граѓанска војна и во НОБ.

Се иселил во Франција во пролетта 1924 година. Работел во циркус во Париз и во рудник во Алес Гард. Во Шпанија дошол од Франција на 2 септември 1936 година. Се борел на Мадридскиот фронт. Кон крајот на ноември 1936 година бил ранет. Бил во диверзантски групи – капетан. На 12 февруари 1939 е заробен и префрлен во логорите во Франција на присилна работа, а потоа, како шпански борец, е затворен во Швајцарија, каде останува до август 1941, кога успева да избега и да се врати во Југославија. Во 1944 година стапува во единиците на НОВ. Делегат е на Првото заседание на АСНОМ.

По ослободувањето работи во Народното собрание на Македонија. Дал свој придонес во развојот на културата и филмот во Македонија.

## Наводи

## Надворешни врски
* Борис Атков „Минерот – снајперист“

Категорија:Учесници во Шпанската граѓанска војна
Категорија:Учесници во НОБ
Категорија:Делегати на Првото заседание на АСНОМ
Категорија:Луѓе од Скопје
Категорија:Починати во Скопје
Категорија:Делегати на Второто заседание на АСНОМ
Модул на смолкнување

мини|десно|Смолкнувачко изобличување.
**Модул на смолкнување** или **модул на крутост** (G, \mu или S) — физичка величина која го изразува соодносот помеѓу смолкнувањето и изобличувањето при смолкнување:
:G \ \stackrel{\mathrm{def}}{=}\ \frac {\tau_{xy}} {\gamma_{xy}} = \frac{F/A}{\Delta x/l} = \frac{F l}{A \Delta x} 

каде 
:\tau_{xy} = F/A \, = смолкнувачко напрегање
:F силата која дејствува
:A површината на која се дејствува
:\gamma_{xy} = смолкнувачко изобличување. Во инженерството :=\Delta x/l = \tan \theta , а другаде  := \theta 
:\Delta x е попречното поместување
:l е првичната должина

Изведената СИ-единица на модулот на смолкнување е паскалот (Pa), иако обично се изразува во гигапскали (GPa) или пак илјадници фунти на квадратен инч (ksi) по империјалниот систем. Неговиот димензионален облик е M1L−1T−2, заменувајќи ја *силата* со *масата* помножено со *забрзувањето*.

## Образложение

Модулот на смолкнување е една од величините со која се изразува крутоста на материјалите. Сите тие произлегуваат од воопштениот Хуков закон:
* Јангов модул E — го опишува изобличувањето на материјалот како последица од едноосното напрегање во насока на тоа напрегање (како издолжување на жица влечејќи ја за двата краја или скусување на столб при ставање тежина врз него),
* Поасонов сооднос \nu — ја опишува последицата по материјалот во насоки нормални на ова едноосно напрегање (жицата се истенчува, а столбот се задебелува),
* модул на збивливост K — ја опишува последицата по материјалот од (рамномерниот) хидростатистички притисок (како притисокот на океанското дно или длабок базен),
* **модул на смолкнување** G — ја опишува последицата по материјалот од смолкнувачкото напрегање (како сечење на жицата со тапи ножици).

Овие модули не се независни, а за изотропни материјали, поврзани се преку равенките  2G(1+\nu) = E = 3K(1-2\nu).

Модулот на смолкнување се однесува на изобличувањето на цврсто тело кога врз него ќе се примени сила напоредна на една од неговите површини, додека спротивната страна е подложена на спротивна сила (како триење). Предмет со облик на правоаголна призма ќе се изобличи во паралелопипед. Анизотропните материјали како дрвото, хартијата и сите единечни кристали се изобличуваат различно кога се напрегаат во различни правци. Тука се применува посложен метод.

Течностите се материјали со нула модул на смолкнување.

## Бранови
мини|десно|300п|Влијанија за извесни придодадени составници врз модулот на збивливост на извесно основно стакло.
Кај еднородните и изотропни цврсти материјали се јавуваат два брана: притисочен и смолкнувачки. Брзината на смолкнувачкиот бран, (v_s) се раководи  по модулот на смолкнување, 
:v_s = \sqrt{\frac {G} {\rho} }
каде 
:G е модулот на смолкнување
:\rho е густина на цврстото тело.

## Поврзано
* Сеизмички момент
* Наука за материјалите

## Наводи

Категорија:Растегливост
Категорија:Наука за материјалите
Ристо Бајалски

**Ристо Бајалски** (Солун, 27 септември 1916 — Скопје, 2 март 1999) — револуционер, организатор на НОБ во Гевгелиско, македонски комунист и политичар.

Станал член на СКОЈ во 1935 година, а на КПЈ во 1936 година. Бил секретар на Месниот комитет на КПЈ (1936) и на Окружниот комитет на КПЈ во Гевгелија (1942 — почетокот на 1943). Во НОВ бил политички комесар на Гевгелискиот партизански одред „Сава Михајлов“, политички комесар на баталјонот „Страшо Пинџур“ и политички комесар на Првиот бугарски баталјон „Христо Ботев“, формиран на македонска територија. Бил избран за учесник на Првото заседание на АСНОМ и делегат на Третото заседание на АВНОЈ.

По Ослободувањето бил министер за трговија и снабдување во Владата на НРМ, член на ЦК на КПМ, секретар на ГО на НФМ, претседател на Трговската комора на Македонија, генерален секретар и претседател на Трговската комора на Југославија, потпретседател и генерален секретар на Стопанската комора на СФРЈ, сојузен и републички пратеник во повеќе свикувања.

Носител е на Партизанска споменица 1941.

## Наводи

Категорија:Македонски комунисти
Категорија:Македонски партизани
Категорија:Делегати на Првото заседание на АСНОМ
Категорија:Починати во Скопје
Категорија:Учесници во НОБ
Категорија:Носители на Партизанска споменица од 1941
Категорија:Делегати на Второто заседание на АСНОМ
Димче Беловски

**Димче Белоски** ( во  —  во ) – револуционер, борец за слобода на македонскиот народ, македонски комунист, политичар и дипломат.

Студирал право. Бил член на СКОЈ (1941) и на КПМ (1943). Како истакнат учесник во НОАВМ, бил политички комесар на чета и на баталјон во воените единици на НОВ и ПОМ, а потоа политички комесар на Педесеттата (македонска) дивизија на НОВЈ. Бил делегат на Првото заседание на АСНОМ.

По Ослободувањето ја завршил Вишата политичка школа „Ѓуро Ѓаковиќ“ во Белград и извршувал разни партиски, општествени и дипломатски должности: политички секретар на Обласниот комитет на КПМ во Скопје, секретар на ПК на СКОЈ за Македонија, член на ЦК СКМ, пратеник во Собранието на НРМ, директор на НИП „Нова Македонија“, член на Извршниот совет на СРМ, заменик на постојаниот претставник во Постојаната мисија на СФРЈ во Њујорк, амбасадор на СФРЈ во Канада и во САД и претставник на СФРЈ во ООН, помошник државен секретар на СФРЈ за надворешни работи (1965–1969), член на Претседателството на ЦК на СКЈ и секретар на ЦК на СКЈ. Носител е на Партизанска споменица 1941.

## Наводи

Категорија:Македонски комунисти
Категорија:Македонски партизани
Категорија:Македонски дипломати
Категорија:Делегати на Првото заседание на АСНОМ
Категорија:Луѓе од Штип
Категорија:Починати во Скопје
Категорија:Носители на Партизанска споменица од 1941
Категорија:Делегати на Второто заседание на АСНОМ
Мино Богданов

**Мино Богданов – Ларго** ( во  — ) — македонски комунистички деец, воен раководител во НОАВМ.

Бил член на КПЈ (1932), на Месниот комитет на КПЈ во Велес и на Месниот комитет на КПЈ во Скопје. Пред Втората светска војна двапати бил апсен и осудуван според Законот за заштита на државата, а подоцна интерниран во логорот во Билеќа. 

Во времето на НОАВМ бил еден од организаторите на НОД во Велешко, политички комесар на Кичевско-мавровскиот партизански одред, политички комесар на Првата оперативна зона на НОВ и ПОМ (1943), интендант на Главниот штаб на НОВ и ПОМ и делегат на Првото заседание на АСНОМ. 

По Ослободувањето бил републички пратеник во Народното собрание. По Резолуцијата на Информбирото бил уапсен и спроведен на Голи Оток.

## Наводи

Категорија:Македонски комунисти
Категорија:Македонски партизани
Категорија:Делегати на Првото заседание на АСНОМ
Категорија:Репресирани поради Резолуцијата на Информбирото
Категорија:Политичари од Велес
Категорија:Учесници во НОБ
Категорија:Затвореници на Голи Оток
Категорија:Делегати на Второто заседание на АСНОМ
Категорија:Македонски затвореници и притвореници
Категорија:Југословенски затвореници и притвореници
Категорија:Затвореници и притвореници во Југославија
Категорија:Велешани репресирани од југословенскиот режим
Ванчо Бурзевски

**Ванчо Бурзевски** ( во  —  во ) — македонски комунист, борец за слобода на Македонија, учесник во НОВ, економист, универзитетски професор и амбасадор.

## Животопис
Бил учесник во МАНАПО во Загреб и во Белград (1938–1941) и член на КПЈ (1941). Во НОАВМ, тој бил член на МК на КПЈ во Свети Николе (1941) и организатор на Воениот комитет за Овчеполската околија, секретар на ОК на КПМ во Гостивар, член на Окружниот комитет на КПМ во Тетово, секретар на Првиот областен комитет на КПМ, избран делегат за Второто заседание на АВНОЈ, делегат на Првото заседание на АСНОМ и заменик-политички комесар на дивизија на НОВЈ. За време на НОБ, Бурзевски бил вклучен во една од најконтроверзните епизоди околу убиството на партизанката Лена Стојчевска.

По Ослободувањето, тој бил секретар на Комисијата за аграрна реформа и колонизација и помошник на министерот за аграрна реформа и колонизација при Владата на ФНРЈ, началник на Контролната комисија на ФНРЈ, член на Централната ревизиона комисија на КПЈ, министер за земјоделство во Владата на НРМ, министер за стопанство во Владата на СРМ, републички и сојузен пратеник, член на ЦК на КПМ, член на Главниот одбор на ССРНМ и СЗБНОВ на Македонија, амбасадор на СФРЈ во Замбија, професор и декан на Економскиот факултет во Скопје. Носител е на Партизанска споменица 1941.

## Трудови
* Економика на аграрот, учебник, три изданија -1959, 1961 и 1963
* Економската положба на македонските селани помеѓу двете светски војни, Скопје, 1982
* Увод во научната работа, учебник, 1981
* Дијалектиката на Титовото дело, 1983
* Ефикасна поединечна наобразба, 1983
* Колонизација и деколонизација на Македонија, 1987
* Неодминлив развоен период, Скопје, 1999
* Одбрани статии, библиографско издание, книга I, II и III
* О колонизацији Македоније, Скопје, 1945
* Некои аспекти на односите село-град, ноември 1959
* Ситното стопанство во денешни услови
* Проблеми на интеграцијата во земјоделството, 1972
* Значењето на економското натпреварување помеѓу СССР и САД
* Проблеми во исхраната во светот
* Зошто Југославија не направи национализација на земјата

## Наводи

Категорија:Луѓе од Немањици
Категорија:Починати во Скопје
Категорија:Македонски комунисти
Категорија:Македонски партизани
Категорија:Македонски амбасадори
Категорија:Македонски универзитетски професори
Категорија:Југословенски комунисти
Категорија:Југословенски амбасадори
Категорија:Југословенски универзитетски професори
Категорија:Делегати на Првото заседание на АСНОМ
Категорија:Учесници во НОБ
Категорија:Носители на Партизанска споменица од 1941
Категорија:Делегати на Второто заседание на АСНОМ
Дојди веслај (фестивал)

**Дојди веслај** — метал фестивал кој бил одржуван во Струга во четири изданија од 2007 до 2010 година. На фестивалот учество зеле многу музички групи од Македонија како: Hardfaced, Инфаркт, Марас, Dedicated for Life, Вандал, Furion и многу други.

Категорија:Музички фестивали во Македонија
Категорија:Култура на Струга
Кирил Георгиевски

**Кирил Георгиевски – Дејан** ( во  —  во ) — македонски комунист, првоборец, инженер-архитект, политичар, државник и резервен потполковник на ЈНА. Бил носител на Партизанска споменица 1941.

## Животопис
[мини|лево|Членови на ГШ на НОВ и ПОМ на планината Кожув, јануари 1944 година, [Михајло Апостолски, Милица Вукмановиќ и Киро Георгиевски - Дејан]]
Завршил Технички факултет во Белград. Како член на КПЈ (1941) дејствувал во народно-ослободителното движење во Скопје (1941-1943), поради што во отсуство бил осуден на смрт од страна на бугарскиот окупатор. Во НОАВМ бил член на Главниот штаб на НОВ и ПОМ (од кон крајот на 1943), а работел на територијата на Втората оперативна зона и Вториот областен комитет, а служел и за врски со партизанските единици од територијата на Македонија под Грција (Егејска Македонија). Бил избран за: делегат за Второто заседание на АВНОЈ, делегат-учесник на Првото заседание на АСНОМ и заменик на началникот на ОЗНА за Македонија (до 1945 година).

По Ослободувањето на Македонија, бил министер за комунални работи на НРМ, претседател на Планската комисија на НРМ, претседател на Советот за пошумување на голините, генерален секретар на Владата на НРМ, претседател на Републичкиот совет на Собранието на СРМ, член на ЦК на КПМ/СКМ и на ЦК на КПЈ/СКЈ и претседател на Црвениот крст на Македонија.

## Наводи

Категорија:Македонски комунисти
Категорија:Македонски партизани
Категорија:Делегати на Првото заседание на АСНОМ
Категорија:Носители на Партизанска споменица од 1941
Категорија:Луѓе од Прилеп
Категорија:Починати во Скопје
Категорија:Делегати на Второто заседание на АСНОМ
Најдо Стаменин

**Најдо Стаменин – Орлов** (с. Дуброво, Неготинско, 1 јануари 1910 - Скопје, 1993) — македонски комунист, првоборец и командант на бригада.

Работел како ќумурџија. Бил член на КПЈ од септември 1941 година и на Воениот штаб на Месниот комитет на КПЈ во Неготино, а потоа пушкомитралезец на Гевгелискиот партизански одред „Сава Михајлов“, командир на чета, командант на баталјонот „Страшо Пинџур“ и командант на Деветтата македонска бригада. Бил делегат на Првото заседание на АСНОМ.

По Ослободувањето бил на разни должности во воените подрачја на Прилеп, Неготино и Скопје и во УДБА. Носител е на Партизанска споменица од 1941.

## Наводи

Категорија:Македонски комунисти
Категорија:Македонски партизани
Категорија:Делегати на Првото заседание на АСНОМ
Категорија:Дуброво
Категорија:Починати во Скопје
Категорија:Носители на Партизанска споменица од 1941
Диме Туриманџовски

**Диме Туриманџоски – Горски** (Кавадарци, 1913 – Кралево, Србија, 11 октомври 1945) – македонски партизан, учесник во НОБ, воен раководител.

Член е на КПЈ од 1941 година. Од 1943 година е борец на Тиквешкиот партизански одред „Добри Даскалов“, потоа е командант на баталјонот „Страшо Пинџур“, а по формирањето на Втората македонска бригада нејзин командант. Во 1944 година станал член на Главниот штаб на НОВ и ПОМ и работел на теренот на Скопска Црна Гора. Бил делегат на Првото заседание на АСНОМ. Загинал во авионска несреќа кај Кралево, Србија.

## Наводи

Категорија:Македонски комунисти
Категорија:Македонски партизани
Категорија:Македонски воени лица
Категорија:Делегати на Првото заседание на АСНОМ
Категорија:Луѓе од Кавадарци
Коста Јашмаков

**Коста Јашмаков** (Битола, 29 октомври 1912) – учесник во НОБ, воен командант од НОАВМ, потполковник на ЈНА. 

Завршил воена академија. Во времето на Априлската војна (1941) бил капетан II класа на југословенската војска. Како член на КПМ и учесник во НОАВМ (од април 1944), првин бил началник на Штабот, а потоа командант на Третата македонска бригада (од 6 август 1944), делегат на Првото заседание на АСНОМ, а како унапреден мајор (1 декември 1944) и командант на Четириесет и втората (кумановска) дивизија и началник на Штабот на Петнаесеттиот (македонски) корпус на НОВЈ. 

По Ослободувањето бил помошник на командантот на воена школа, наставник на ВВА на ЈНА и др. Рано му престанала активната служба во ЈНА (1959 година) и бил пензиониран со чин потполковник.

## Наводи

## Литература

* Билтен на ВШ на НОВ и ПОЈ, IV, 46-47, ноември-декември 1944;
* Извори на Ослободителната војна и револуција во Македонија 1941-1945, Том 1, книга трета. Скопје, ноември 1970; 388 и 406 стр.

Категорија:Македонски комунисти
Категорија:Македонски партизани
Категорија:Македонски воени лица
Категорија:Делегати на Првото заседание на АСНОМ
Категорија:Луѓе од Битола
Категорија:Делегати на Второто заседание на АСНОМ
Петар Манговски

**Петар Манговски** (с. Велушина, Битолско, 19 август 1909 - Скопје, 2002) — македонски универзитетски професор, правник, член на АСНОМ.

Гимназија завршил во Битола, а Правен факултет во Белград. Докторирал на Правниот факултет во Белград, на тема „Правните аспекти на Арапската лига“. По основањето на Правниот факултет во Скопје, избран за доцент на предметот Меѓународно јавно право (1953), потоа за вонреден (1959) и за редовен професор (1962).

За време на НОБ бил член на илегалниот Народноослободителен одбор за градот Битола, член на Првото заседание на АСНОМ (1944). По ослободувањето бил југословенски дипломат во Софија и во Отава (1945-1950) и судија на Врховниот суд на НРМ (1950). Бил декан на Правниот факултет во Скопје (1959-1961).

Објавил поголем број научни трудови: автор на првиот учебник по предметот меѓународно јавно право на македонски јазик.

## Трудови
* Суецкиот Канал, хабилитационен труд на Правниот Факултет во Скопје. 
* Правниот режим на Суецскиот канал и национализација на суецката компанија, Скопје, 1958. 
* Англо-египетската спогодба за Суецкиот Канал, Скопје, 1954. 
* Ајзенхауеровата доктрина за Средниот Исток, Скопје, 1957. 
* Борбата за петролејот на Средниот Исток, Скопје,1959. 
* Британско-исландскиот спор околу ширината на територијалното море, Скопје, 1959. 
* На денот на Обиденетите нации, Скопје, 1952 и 1953. 
* Макартизмот во САД, Скопје, 1953. 
* Меѓународни аспекти на Блискиот Исток, Скопје, 1956. 
* Агресијата против Египет, Скопје, 1957. 
* Создавање на Организацијата на ОН, Београд, 1962. 
* Евијанските спогодби, Скопје, 1962. 
* Организацијата на Африканското единство, Скопје, 1963. 
* Арапска лига-регионална организација, (док. дисерт), Белград, 1963. 
* Меѓународно јавно право, учебник, Скопје, 1975.

## Наводи

Категорија:Учесници во НОБ
Категорија:Делегати на Првото заседание на АСНОМ
Категорија:Македонски правници
Категорија:Македонски дипломати
Категорија:Велушина
Категорија:Починати во Скопје
Категорија:Делегати на Второто заседание на АСНОМ
Никола Мицев

[мини|десно|[Киро Глигоров (лево) и Никола Мицев (десно) на Вис]]
**Никола Мицев** (Кратово, 7 ноември 1913 - Скопје, 24 септември 1990) — македонски ветеринар, редовен професор на Земјоделскиот факултет во Скопје, учесник во НОБ.

Еден е од основачите на Македонското студентско друштво „Вардар“ во Загреб (1935), учествувал во организирањето на МАНАПО и иницијатор на „Наш весник“. Учесник е во НОБ од 1941 година. Член е на Иницијативниот одбор за свикување на АСНОМ. Учествувал на Првото заседание на АСНОМ, каде што е избран и за член на АВНОЈ. Делегиран е при Националниот комитет на Вис, каде што бил одреден за претставник на Југословенскиот црвен крст во Женева.

Докторирал на Ветеринарниот факултет во Загреб во 1954 година. Објавил два учебника за општа и за земјоделска микробиологија.

## Наводи

Категорија:Учесници во НОБ
Категорија:Делегати на Првото заседание на АСНОМ
Категорија:Македонски ветеринари
Категорија:Македонски бактериолози
Категорија:Македонски универзитетски професори
Категорија:Луѓе од Кратово
Категорија:Починати во Скопје
Категорија:Делегати на Второто заседание на АСНОМ
Александар Штерјов

**Александар Штерјов** (роден 15 мај 1986 во Скопје) — македонски кошаркар и бивш репрезентативец. Тој игра на центарската позиција во Кожув.

## Клупска кариера
За сезоната 2006/07, Александар настапувал во МЗТ Аеродром. Во сезоната 2007/08, Штерјов ја минал во редовите на второлигашот Торус. Таа сезона, Штерјов со Торус станал второлигашки првак и бил унапреден во Првата лига. И во следната сезона, Штерјов продолжил да настапува во Торус. Сезоната 2009/10, Штерјов ја започнал во новиот прволигаш Плејмејкер Кубус. Но за време на полусезоната, Штерјов се преселил во Вардар, екипа која подоцна отпаднала од елитата. Следната сезона ја минал Втората лига со Вардар, каде станувајќи првак, се вратил во Првата лига. Сезоната 2011/12, Штерјов ја започнал во Вардар, но на полусезоната се преселил во МЗТ Аеродром. Токму со МЗТ, Штерјов станал првак во Купот 2012 и Првенството. За сезоната 2012/13, Штерјов заиграл за Кожув. Таа сезона, тој заедно со Кожув, станал вицепрвак во Лигата. Следната сезона, Александар ја продолжил соработката со Кожув.
Во август 2014 година, Александар станал играч на Куманово 2009. Таа сезона, Штерјов повторно станал вицепрвак во Првенството. За сезоната 2015/16, Штерјов повторно потпишал за Кожув. Следната сезона, Штерјов продолжил во гевгелискиот клуб. Во сезоната 2017/18, Александар повторно заиграл за Куманово. За сезоната 2018/19, Штерјов се преселил во редовите на Кожув по третпат. Штерјов ја променил средината и потпишал за АВ Охрид за сезоната 2019/20. Но пред самиот почеток на сезоната, откако АВ Охрид најавил распаѓање на клубот, Штерјов се преселил во Гостивар. За сезоната 2020/21, во средината на јуни 2020 година, тој потпишал едногодишен договор со кој ја продолжил соработката со Гостивар.
мини|(Куманово - Блокотехна) 02.05 (1)
мини|(Куманово - Блокотехна) 02.05
мини|(Куманово - Блокотехна) 02.05.2018
мини|(Куманово - Гостивар) 2017г.
мини|(Куманово - Ибар Рожаје) 2017г.
мини|(Куманово - МЗТ) 10.11.2017

## Успеси

#### Торус
***[[Втора македонска кошаркарска лига|Втора македонска лига]]** (1) :  2007/08
#### Вардар
***[[Втора македонска кошаркарска лига|Втора македонска лига]]** (1) :  2010/11
#### МЗТ Аеродром
***[[Прва македонска кошаркарска лига|Прва македонска лига]]** (1) :  2011/12
***[[Куп на Македонија во кошарка|Куп на Македонија]]** (1) : 2012

## Наводи

## Надворешни врски
* Профил на Александар Штерјов на eurobasket.com
* Профил на Александар Штерјов на fiba.com

Категорија:Живи луѓе
Категорија:Родени во 1986 година
Категорија:Кошаркари од Скопје
Јован Ѓелев

**Јован Ѓелев (поп Шаќо)** (с. Дреново, Кавадаречко, 8 ноември 1880 – Скопје, 18 март 1954) – македонски свештеник, учесник во Илинденското востание и во НОБ.

На неколку-месечна возраст останува без мајка, а грижата за негово одгледување ја преземаат неговите две постари сестри. Учествува на Илинденското востание. Бил очевидец на борбата што на 13 јули 1905 година се водела помеѓу четата на војводата Добри Даскалов и голема турска војска предводена од кајмакамот на Кавадарци Шефки Аки-бег.

Уште во почетокот на вооружената борба против фашистичкиот окупатор Поп Шаќо застанал на страната на HOB. Во 1943 година поради тоа бил фатен од страна на контрачетата на Атанас Калчев и бил безмилосно тепан и измачуван за да ги каже неговите врски со партизаните. Откако бил пуштен на слобода, се приклучил на борците на Втората македонска бригада, каде бил назначен за бригаден свештеник.

Во август 1944 година Јован Ѓелев е избран за делегат на Првото заседание на АСНОМ, а на Второто заседание на АСНОМ, одржано од 28 до 30 декември 1944 година е избран за член на Президиумот на АСНОМ.

По Ослободувањето бил свештеник во црквата „Св. Димитрија“ во Скопје. Одликуван е со Илинденска споменица 1903 година, со Орден од прв ред „Братство и единство“ (11 јули 1945), а одликуван е и од Серускиот патријарх Алексеј со Златен граден крст (14 јули 1945).

## Наводи

Категорија:Македонски свештеници
Категорија:Делегати на Првото заседание на АСНОМ
Категорија:Починати во Скопје
Категорија:Делегати на Второто заседание на АСНОМ
Категорија:Учесници во Илинденското востание